laion/Wikipedia-Exotic huggingface dataset:
חורבת רקית

חורבת רקית היא אתר ארכאולוגי בתחום גן לאומי הר הכרמל, על מורדות הר שוקף, בגובה כ-370 מטר מעל פני הים. במקום שרידים של יישוב מהתקופה הרומית-ביזנטית והערבית הקדומה. השם הערבי של החורבה הוא רוקיטיה שפירושו כנראה יונת הבר. בעבר היה כאן כפר דרוזי קטן שחרב בימי מרד הפלאחים נגד אבראהים פאשא בשנת 1840. השרידים כוללים שרידי מבנים, בריכת אגירה מכוסה עפר ולידה אבן שוקת שבורה, בית בד, גת עם משטח א-סימטרי לדריכת ענבים ובור היקוות עגול, ומערת קבורה חצובה בסלע. שביל ישראל עובר בחורבת רקית. למקום ניתן להגיע רגלית מחניון רקית הסמוך. בין הריסות בית הבד נמצאת אבן "ים" ענקית (קוטר 1.95 מ' וגובה 65 ס"מ). במרכז אבן הים חור מרובע דרכו הוצב מוט עץ אנכי ארוך. על מוט זה הורכב ציר אופקי שהוחדר דרך האבן השנייה, הטוחנת, המכונה "ממל" או "מפרכה" שנראית גם היא בצילומים כאן ליד הים. אל ציר האבן הטוחנת נהגו לרתום בהמה בדרך כלל חמור. הבהמה צעדה קדימה במעגלים ועם תנועתה סביב הים, הסתובב הממל וכתש את הזיתים. לאחר כתישתם התבצעה פעולת סחיטה באמצעות מערכת נפרדת. הזיתים הכתושים הועברו ל"עקלים" (סלים קלועים) עליהם לחצה קורת העץ כבדת המשקל (היא ה"בד" שעל שמו נקרא כל המתקן) שקצה אחד שלה נשען בגומחה בקיר באזור העקלים והקצה השני נשאר חופשי. כדי להגביר את הלחץ של הבד על העקלים באופן הדרגתי ניתלו אבנים כבדות על הבד (בימין איור 2 ניתן לראות משקולת כזאת ולה חור שדרכו הועבר החבל שנקשר לבד). השמן שנסחט בלחץ הבד נזל אל בור איסוף שמן הנקרא "עוקה" (אולי הבור המרובע בשמאל איור 3). לאחר מספר ימים בהם צף השמן מעל המוהל, הופרדו הנוזלים לכלים שונים. מבוא חצוב באורך 8.2 מ' מוביל לפתח מרובע בתוך מקמר. מעל הפתח חקוקה מסגרת בצורת טבלת אזניים (טבולה אנסטה) ובה רוזטה, ומשני צדי הפתח חקוקות רוזטות דומות. מעל המסגרת חקוקה כתובת ביוונית - "MAREINOVIN IHMION". ראו איורים 1 ו- 4. בפנים המערה (איור 5) חדר מרובע קטן. בקירות השמאלי והאחורי מקמרים עם אגני קבורה (כיום הרוסים). מעל האגן של הקיר האחורי כוך מרובע בעל פתח עם שקע לציר דלת ולבריח. מימין לאגן האחורי כוך קבורה נמוך, ובקיר הימני שלושה כוכי קבורה נוספים (לא נראים בצילום). שמעון דר, רקית – אחוזתו של מרינוס בכרמל, החברה לחקירת ארץ-ישראל ועתיקותיה, "ארץ" – אוניברסיטת תל אביב 2002. חורבת רקית באתר עמוד ענן. מסלול שביל ישראל העובר באתר. מחורבת רקית ועד הר ערקן, באתר החברה להגנת הטבע חורבת רקית, באתר "מפה" צבי גילת, מדריך מפה - שביל ישראל, הוצאת מפה - מיפוי והוצאה לאור, 2003 מנחם מרקוס, הר הכרמל - סקר נוף ומסלולי טיול, בהוצאת החברה להגנת הטבע, 1997, עמ 80 יורם צפריר, ארץ-ישראל מחורבן בית שני ועד הכיבוש המוסלמי - הממצא הארכאולוגי והאומנותי, בהוצאת יד יצחק בן-צבי, 1984, עמ' 360 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
פרס לורנס אוליבייה לשחקן הטוב ביותר בתפקיד משנה

פרס לורנס אוליבייה לשחקן הטוב ביותר בתפקיד משנה הוא פרס שנתי המוענק על ידי אגודת התיאטרון בלונדון, כהוקרה על הישגים בתיאטרון הבריטי המסחרי. הפרס נוסד בשנת 1976 ושמו הוחלף ב-1984 לכבודו של השחקן האנגלי לורד אוליבייה. הפרס הוענק לראשונה ב-1977, אך בשנים לאחר מכן הוענק פרס יחיד להופעה הטובה ביותר בתפקיד משנה. פרס דרמה דסק לשחקן מצטיין במחזה פרס טוני לשחקן הטוב ביותר במחזה אתר האינטרנט הרשמי של פרס לורנס אוליבייה לשחקן הטוב ביותר בתפקיד משנה (באנגלית) אתר פרס לורנס אוליבייה
רכס קוורציט המערבי

רכס קוורציט המערבי (באנגלית: West Quartzite Range) הוא המערבי מבין שני רכסי הרים מקבילים (השני הוא רכס קוורציט המזרחי). רכס זה ממוקם בצידו המזרחי של קרחון הוליסטון בהרי קונקורד שבאנטארקטיקה. שמו של הרכס ניתן לו על ידי המשלחת הצפונית של משלחת החקר של פדרציית מועדוני טיפוס ההרים הארקטית של ניו זילנד (New Zealand Federated Mountain Clubs Antarctic Expedition) אשר חקרה את האזור בין השנים 1962–1963, והוא נקרא על שם סלעי הקוורציט המרכיבים את הרכס. • Edmund Stump, The Ross Orogen of the Transantarctic Mountains, P 47 • Dow & Neall, Lower Rennick Glacer, New Zealand Journal of Geology and Geophysics 1974, P 688 רכס קוורציט המערבי באתר הסקר הגאולוגי של ארצות הברית רכס קוורציט המערבי באתר הגאזט האנטארקטי SCAR של ממשלת אוסטרליה תצלום לוויין של רכס קוורציט המערבי תחזית מזג אוויר עדכנית עבור רכס קוורציט המערבי מידע גאוגרפי והיסטורי
קרחון הוליסטון

קרחון הוליסטון (באנגלית: Houliston Glacier) הוא קרחון הזורם בין רכס ניל ורכס קוורציט המערבי, בחוף פנל בארץ ויקטוריה שבאנטארקטיקה. קרחון הוליסטון הוא קרחון יובלי, הזורם לכיוון צפון מערבי, ומהווה יובל של קרחון בלק. גובהו של הקרחון 1,592 מטרים מעל פני הים. שמו של הקרחון ניתן לו על ידי משלחת הסקר הגאולוגי האנטארקטי של ניו זילנד אשר חקרה את האזור בין השנים 1962–1963, והוא נקרא על שם ר. הוליסטון, שהיה חשמלאי בבסיס סקוט בין השנים 1967–1968. • Dow & Neall, Lower Rennick Glacer, New Zealand Journal of Geology and Geophysics 1974, Vol. 17, P 683 - 689 • R.A. Cooper, J.B. Jago, D.I. MacKinnon, J.E. Simes & P.E. Braddock, Cambrian Fossils from the Bowers Group, Victoria Land, Antarctica, New Zealand Journal of Geology and Geophysics 1976, Vol. 19, P 283 - 288 • R. L. Oliver, P. R. James, J. B. Jago, Antarctic Earth Science, P 124 קרחון הוליסטון באתר הסקר הגאולוגי של ארצות הברית קרחון הוליסטון באתר מרכז המידע האנטארקטי של ממשלת אוסטרליה קרחון הוליסטון באתר הגאזט האנטארקטי SCAR של ממשלת אוסטרליה קרחון הוליסטון באתר הגאזט האנטארקטי של ממשלת ניו זילנד מידע היסטורי וגאוגרפי מידע גאוגרפי
צ'ידוזי אווזיים

צ'ידוזי אווזיים (באנגלית: Chidozie Awaziem; נולד ב-1 בינואר 1997) הוא כדורגלן ניגרי המשחק בעמדת הבלם בסינסינטי. אווזיים התחיל את הקריירה שלו בקבוצת נערים מקומית ובגיל 17 הצטרף לפורטו וכעבור שנה התחיל לשחק במדי קבוצת המילואים בליגה הפורטוגזית השנייה. ב-27 בינואר 2016 ערך את הופעת הבכורה שלו בקבוצה שלו בקבוצה הראשית בניצחון 0–2 נגד פיירנסה. בקיץ 2017 הושאל לנאנט מליגת העל הצרפתית עד לסיום העונה, על מנת לצבור דקות משחק. ב-22 בינואר 2019 אווזים הושאל לריזספור. ב-15 באוגוסט 2019 הושאל ללגנס הספרדית לעונה אחת. ב-5 בספטמבר 2020, אווזים הושאל לבואבישטה. בתום העונה שוחרר מפורטו ועבר לבואבישטה, ממנה הושאל לאלניהספור הטורקית. ב-2 באוגוסט 2022 הושאל להיידוק ספליט. בקיץ 2024 חתם בסינסינטי מה-MLS. במאי 2016 זומן לראשונה לסגל נבחרת ניגריה לקראת משחקי הידידות נגד מאלי ולוקסמבורג. ב-1 ביוני 2017 ערך את הופעת הבכורה שלו בנבחרת בניצחון 0–3 נגד טוגו. נכלל בסגל נבחרת ניגריה לטורניר גביע אפריקה לאומות 2023. מדיה וקבצים בנושא צ'ידוזי אווזיים בוויקישיתוף צ'ידוזי אווזיים, באתר Transfermarkt צ'ידוזי אווזיים, באתר Soccerway צ'ידוזי אווזיים, באתר WorldFootball.net צ'ידוזי אווזיים, באתר National Football Teams צ'ידוזי אווזיים, באתר FootballDatabase.eu Goodluck @NGSuperEagles ,we are behind you all the way! בחשבון הטוויטר הרשמי של פדרציית הכדורגל הניגרית, 29 בדצמבר 2023 (באנגלית)
רכס קוורציט

האם התכוונתם ל... רכס קוורציט המזרחי – רכס הרים בחוף פנל שבאנטארקטיקה רכס קוורציט המערבי – רכס הרים בחוף פנל שבאנטארקטיקה
פרנץ סומבטהיי

פרנץ סומבטהיי (בהונגרית: Szombathelyi Ferenc; ‏22 בדצמבר 1890, גיור, האימפריה האוסטרו-הונגרית – 4 בנובמבר 1946, פטרוורדין, הרפובליקה הפדרלית הסוציאליסטית של יוגוסלביה) היה קולונל-גנרל הונגרי אשר כיהן בין 1941 ל-1944 כראש המטה הכללי של צבא ממלכת הונגריה. סומבטהיי אישר את ביצוע הטבח בדרום באצ'קה ב-1942. לאחר מלחמת העולם השנייה נשפט, הורשע והוצא להורג על ידי כיתת יורים בגין פשעי המלחמה. פרנץ סומבטהיי נולד בגיור. ב-1902 החל בלימודיו באקדמיה הצבאית ההונגרית "לודוביקה"(אנ') וב-1906, לאחר סיומם, הוצב ברגימנט רגלים. בהמשך, נשלח ללימודים באקדמיה צבאית בווינה. במהלך מלחמת העולם הראשונה הוצב בטרנסילבניה. לאחר המלחמה שירת בשורת תפקידים במטה הכללי ההונגרי, וב-1922 הועלה לדרגת לוטננט קולונל. ב-1938 מונה לסגן ראש המטה הכללי ההונגרי, וב-1939 מונה למפקד הקורפוס ה-8 של הצבא. במהלך מבצע ברברוסה פיקד על ארמיית הקרפטים ההונגרית אשר צורפה לקבוצת ארמיות דרום של הוורמאכט. ב-6 בספטמבר 1941 מונה על ידי מיקלוש הורטי לראש המטה הכללי ההונגרי. לסומבטהיי היה עניין בשימור הכוחות של צבא הונגריה, ולכן השתהה בשיגור הכוחות. עם זאת, באפריל 1942 נאלץ לשלוח את הארמייה השנייה לחזית המזרחית. ערך מורחב – הטבח בדרום באצ'קה בינואר 1942, בתגובה לדיווחים על פעילות מוגברת של כוחות הפרטיזנים של טיטו ושל צ'טניקים באזור באצ'קה, הורה סומבטהיי לגנרל פרנץ פקטהלמי-ציידנר לשגר כוחות לאזור ולהשליט סדר. פעילות הכוחות באזור הפכה לטבח באזרחים, והאירוע נודע כטבח בדרום באצ'קה. במרץ 1944, לאחר מבצע מרגרטה שבמהלכו נכבשה הונגריה על ידי גרמניה הנאצית, הודח סומבטהיי מתפקידו והושם במעצר בית. באוקטובר נעצר של ידי השלטונות וגורש לגרמניה. עם סיום המלחמה נשבה על ידי כוחות צבא ארצות הברית ובהמשך הועבר להונגריה. ב-1946 נשפט בבודפשט על פשעי מלחמה ונדון למאסר עולם. בהמשך, הוסגר ליוגוסלביה, ושם נשפט, הורשע ונידון למוות. ב-4 בנובמבר 1946 הוצא להורג על ידי כיתת יורים. ב-1994 ביטל בית המשפט העליון ההונגרי את גזר הדין מ-1946 וזיכה את סומבטהיי מכל אשמה. מדיה וקבצים בנושא פרנץ סומבטהיי בוויקישיתוף פרנץ סומבטהיי, באתר vitezirend.co.hu (בהונגרית) פרנץ סומבטהיי, באתר אוניברסיטת דברצן אודות השואה - יוגוסלוויה, באתר יד ושם. פרנץ סומבטהי, באתר mek.niif.hu (בהונגרית). פרנץ סומבטהי, באתר www.generals.dk (באנגלית).
ק (פירושונים)

האם התכוונתם ל... ק – האות התשע-עשרה באלפבית העברי יוזף ק' - גיבור ספרו של פרנץ קפקא, "המשפט" ק' - גיבור ספרו של פרנץ קפקא, "הטירה" האזרח ק' – סדרת טלוויזיה תיעודית ישראלית ועוסקת בהרשעתו של האסיר משה קסטל ברצח שני אזרחים בשנת 1997
שירי מולדת ב'

שירי מולדת ב' הוא אלבום הסולו העשירי של הזמרת הישראלית עפרה חזה. האלבום יצא לאור בספטמבר 1985, כחלק מסדרה בת שלושה אלבומים הנקראת "שירי מולדת". הראשון מביניהם, שירי מולדת, יצא לאור בשנת 1983, והשלישי והאחרון בסדרה שירי מולדת ג', יצא בשנת 1987. האלבום, כמו שאר אלבומיה של חזה, יצא בחברת התקליטים הד ארצי. בשנת 1983 ייצגה חזה את ישראל באירוויזיון עם השיר "חי". הדבר מיתג את חזה כזמרת ממלכתית ומהר מאוד הוחלט להקליט את האלבום "שירי מולדת". הצלחת האלבום וחשיפת שירי ארץ ישראל לדור הצעיר עודד את מיטב היוצרים להציע לחזה לכתוב לה שירים. התוצאה הייתה האלבום "אדמה" שהוגדר אלבום עם "שירי מולדת חדשים". במקביל ליצירת האלבום "אדמה" הוחלט להקליט אלבום נוסף של שירי מולדת מוכרים. ההפקה והעיבוד המוזיקלי לכל השירים נעשו על ידי שם טוב לוי. השיר "הנערים הספנים" הוא השיר היחיד מהאלבום שנכנס למצעד הפזמונים העברי השנתי (תשמ"ו) של רשת ג', כשדורג במקום ה-36. כשנתיים לאחר האלבום יצא התקליט השלישי בסדרת "שירי מולדת", שירי מולדת ג' במסגרת חגיגות 40 לעצמאות ישראל. לאלבום יצאו כמה מארזי תקליטורים, אשר בחלקם איגדו אותו ואת שירי מולדת ג', ואת שירי מולדת. האלבום זכה למעמד של פלטינה על סך מכירות של 40,000 עותקים. "אל נא תאמר לי שלום" (טולי רביב) [3:37] "הן אפשר" (חיים חפר — דוד זהבי) [3:06] "שני שושנים" (יעקב אורלנד — מרדכי זעירא) [3:59] "בכרם תימן (אל תפחדי תמר)" (נתן אלתרמן — משה וילנסקי ומרדכי זעירא) [3:20] "שדמתי" (יצחק שנהר — ידידיה אדמון) [3:52] "שבעת המינים" (אהוד מנור — אלכסנדר ארגוב) [3:44] "הנערים הספנים" (נתן אלתרמן — משה וילנסקי) [4:06] "אשכולית" (זאב חבצלת — עממי ארמני) [3:11] "איריסים" (חיים חפר — עממי יווני) [3:08] "דבר אלי בפרחים" (אורי אסף — דב זלצר) [4:04] "מחרוזת שירי כפר" [5:21] א. "שם שועלים יש" (קדיש יהודה סילמן - עממי) ב. "בפאת הכפר" (עמנואל זמיר) ג. "דבקה החמור" (עמנואל זמיר) ד. "על גבעות שיך אבריק" (אלכסנדר פן - מרדכי זעירא) ה. "באר בשדה" (עמנואל זמיר) הוקלט באולפני "טריטון" טכנאי הקלטה ומיקס: יואב גרא עוזרי טכנאי: גון לאנג, רפי פרסקי שירי מולדת ב' באתר Discogs עפרה חזה* - שירי מולדת א ▪ ב, באתר Discogs (באנגלית) שירי מולדת חלק ג' - עפרה חזה, באתר he.israel-music.com PayCall, חנות המוזיקה, באתר music.nmcunited.co.il (באנגלית) (ארכיון) Ofra Haza = עפרה חזה* - Shirey Moledet 3 = שירי מולדת ג, באתר Discogs (באנגלית) Chansons Contre la Guerre - Ofra Haza / עפרה חזה, באתר www.antiwarsongs.org
אלכס רינס

אלכס רינס נבארו (בספרדית: Álex Rins Navarro; נולד ב-8 בדצמבר 1995) הוא רוכב מרוצים ספרדי המתחרה עבור קבוצת סוזוקי באליפות ה-MotoGP. רינס נולד בברצלונה והחל להתחרות במרוצים מקומיים. בשנת 2011 זכה באליפות ספרד בקטגוריית 125 סמ"ק. בשנת 2012 החל להתחרות באליפות ה-Moto3, כחלק מקבוצת Estrella Galicia. במרוץ השני של העונה השיג את הפול פוזישן הראשון בקריירה. חודש לאחר מכן השיג את הפודיום הראשון, כשסיים במקום השלישי את המרוץ בצרפת. עד לסיום העונה צבר נקודות במרבית המרוצים. בסיומה דורג במקום העשירי ונבחר לרוקי העונה. עונתו השנייה בקבוצה היוותה את עונת הפריצה עבורו. הוא ניצח שישה מרוצים והגיע ב-14 מרוצים (מתוך 17) לפודיום. את העונה סיים במקום השני בפער של 12 נקודות ממאבריק ויניאלס, שזכה בתואר. ב-2014, העונה השלישית והאחרונה בקטגוריה, ניצח 2 מרוצים ודורג במקום השלישי. בשנת 2015 עבר להתחרות עם קבוצת Paginas Amarillas HP 40 בקטגוריית ה-Moto2. בסיום העונה דורג במקום השני אחרי יוהאן זרקו וזכה בתואר רוקי העונה. את עונת 2016 פתח בצורה טובה עם שני ניצחונות בחמשת המרוצים הראשונים, אך בהמשך חלה ירידה ביכולת. את העונה סיים במקום השלישי. לקראת עונת 2017 עבר להתחרות עבור קבוצת סוזוקי אקסאטר בקטגוריה הבכירה ושינה את מספר האופנוע מ-40 ל-42. באפריל שבר את מפרק כף היד בתאונה שאירעה במהלך ההכנות למרוץ בארצות הברית. כתוצאה מהפציעה החמיץ חודשיים של תחרויות, בהן נעדר מחמישה מרוצים. את התוצאה הטובה בעונה קבע במרוץ סיום העונה בוולנסיה אותו סיים במקום הרביעי. שיפורים באופנוע בשילוב עם העדר פציעות איפשרו לרינס לסיים 5 פעמים על הפודיום. אף על פי שנאלץ לפרוש בחמישה מרוצים בחלק הראשון של העונה, בסיומה דורג במקום החמישי עם 169 נקודות. בחודש מאי חתם על הארכת חוזה עם סוזוקי לשתי עונות נוספות. מגמת השיפור נמשכה גם בעונת 2019. בגרנד פרי ארצות הברית השיג את הניצחון הראשון בקטגוריה לאחר קרב צמוד עם ולנטינו רוסי. בהמשך העונה השיג ניצחון נוסף בגרנד פרי בריטניה. תוצאות המופיעות בכתב מודגש מצביעות על זינוק מפול פוזישן. תוצאות המופיעות בכתב נטוי מצביעות על קביעת זמן ההקפה המהירה מדיה וקבצים בנושא אלכס רינס בוויקישיתוף אתר האינטרנט הרשמי של אלכס רינס (באנגלית) אלכס רינס, ברשת החברתית פייסבוק אלכס רינס, ברשת החברתית אקס (טוויטר) אלכס רינס, ברשת החברתית אינסטגרם אלכס רינס, באתר מרוצי אופנועי גרנד פרי Local rookie Rins takes pole in enthralling Moto3™ qualifying, MotoGP.com, 28 April 2012 2017 MotoGP™ provisional entry list Rins to stay with Team Suzuki Ecstar for two more seasons, 17 May 2018 2019 AMERICAS MOTOGP, motorsportmagazine.com
שירי מולדת ג'

שירי מולדת ג' הוא אלבום הסולו ה-12 של הזמרת הישראלית עפרה חזה. האלבום יצא לאור בשנת 1987, כחלק מסדרה בת שלושה אלבומים הנקראת "שירי מולדת". הראשון מביניהם, שירי מולדת, יצא לאור בשנת 1983, והשני בסדרה שירי מולדת ב', יצא בשנת 1985. האלבום מכיל בתוכו שלל שירים הקשורים לישראל, והוא יצא תחת חסותה של חברת התקליטים הד ארצי, בדומה לשניים האחרים. בשנת 1987, במהלך שהותה של עפרה בלונדון לצורך הקלטת אלבום בינלאומי החליטה להוציא את האלבום השלישי בסדרה של "שירי מולדת" עם הלחנת השיר "בלילה" של רחל המשוררת. להבדיל משני התקליטים הראשונים, שעובדו על ידי שם טוב לוי, שירי מולדת ג' עובד על ידי בני נגרי שעיבד גם את האלבום שירי תימן שלוש שנים קודם לכן. האלבום מכיל בין היתר את השיר "החליל" שהוקלט מהתוכנית "זמרת הארץ" בהנחיית אהוד מנור והושר כדואט עם יהודית רביץ בעיבודו של רפי קדישזון. האלבום הוקדש לציון ארבעים שנות עצמאות ישראל. שירי מולדת ג' היה האלבום הישראלי האחרון של עפרה בשנות השמונים וכן האחרון שיצא בחברת התקליטים שהכי מזוהה עם חזה, "הד ארצי". לאחר מספר הופעות במופע "פסטיגל", שהתקיים מספר חודשים לאחר צאת האלבום, הקריירה שלה התמקדה באירופה ורק ב-1994 שבה להקליט בעברית את האלבום "כל הנשמה". בצלאל אלוני נתבע על ידי רלף הלינגר, בעל זכויות הקלטת הכרזת העצמאות הפותחת את האלבום, שהשתמש בהקלטה ללא ידיעתו. פרט מסקרן באלבום היה המשך התנסותה של חזה בהלחנה, קו הממשיך את האלבום "ימים נשברים". הפעם היא התנסה בהלחנת שירה של רחל המשוררת, "בלילה". עוד ב"שירי מולדת א" שרה חזה את "זמר נוגה", ואף הקדישה לה ב-1995 תוכנית שבה הקריאה משיריה, וביניהם את "בלילה". ולימים הקלטה זו, לצד שירים נוספים שהוקראו באותה תוכנית רדיו, שולבה בשיר "The Poem" באלבום הרמיקסים "Forever". בשנת 2024, בעת ביקור בבית הנשיא, העניק בצלאל אלוני לנשיא יצחק הרצוג את האלבום עליו חתומה עפרה חזה בעצמה וייעדה אותו בשעתו לאביו, חיים הרצוג, בעת שהוא עצמו כיהן כנשיא המדינה. האלבום זכה למעמד זהב על סך מכירות של 20,000 עותקים. בשנת 1998 יצא האלבום לראשונה בפורמט CD, הפעם לרגל חגיגות החמישים למדינת ישראל. הוקלט באולפני "טריטון", "קולינור" ו"סיגמא" טכנאי הקלטה ומיקס ראשי: גיא יפה טכני הקלטה נוספים: יהודה זייתון, קובי אשל, דורון היבשר שירי מולדת ג', באתר Discogs "החליל" בביצוע עפרה חזה ויהודית רביץ, מתוך התכנית "זמרת הארץ", 1986, באתר יוטיוב עפרה חזה* - שירי מולדת א ▪ ב, באתר Discogs (באנגלית) Ofra Haza, Discogs (באנגלית) PayCall, חנות המוזיקה, באתר music.nmcunited.co.il (באנגלית) (ארכיון)(הקישור אינו פעיל, 20.9.2020) תיעוד יוצרים של מפעל הפיס עם יואב קוטנר- בצלאל אלוני (הגרסה הארוכה) ביקור בצלאל אלוני בבית הנשיא, באתר פייסבוק, ‏17 ביולי 2024 עפרה חזה - Ofra Haza, אלבומים, באתר www.2all.co.il
ניז'ני נובגורוד (כדורעף)

מועדון הכדורעף ניז'ני נובגורוד (ברוסית: Волейбольный Клуб Нижний Новгород) הוא שמו של מועדון כדורעף מהעיר ניז'ני נובגורוד, שהתמודד בליגת העל הרוסית בכדורעף והתקיים בשנים 2008–2016. בשנת 2016 הקבוצה הוקמה מחדש תחת השם "התאחדות מועדוני הספורט" (Ассоциация спортивных клубов)‏, ASK בראשי תיבות ומתמודדת בליגת המשנה הרוסית בכדורעף ומשתמשת באותו הלוגו ששימש את הקבוצה שפורקה. בשנים האחרונות לפני פירוק הקבוצה הישנה בשנת 2016 הקבוצה נקראה בשם "גוברניה" (ברוסית: Волейбольный Клуб «Губерния» Нижний Новгород).   התמודדה בליגת העל ליגת העל הרוסית בכדורעף מקום 4: 2013 גביע CEV גמר: 2014 גביע האתגר האירופי גמר: 2015 מדיה וקבצים בנושא ניז'ני נובגורוד בוויקישיתוף אתר האינטרנט הרשמי של ניז'ני נובגורוד ניז'ני נובגורוד, ברשת החברתית אקס (טוויטר) ניז'ני נובגורוד, ברשת החברתית אינסטגרם ניז'ני נובגורוד, ברשת החברתית VK סרטונים בערוץ של ניז'ני נובגורוד, באתר יוטיוב
נחלת ז'בוטינסקי

נחלת ז'בוטינסקי היה מושב של תנועת בית"ר, אשר התמזג במשך השנים לתוך בנימינה. את המושב הקים גרעין מתיישבים של תנועת בית"ר ופלוגות הגיוס שלה. גרעין זה הקים בשנת 1939 מושב בשם תל צור בדרך העולה מבנימינה לזכרון יעקב. צורת היישוב הייתה בדגם "חומה ומגדל". בשנת 1942 הועתק המושב למבצר שוני, היכן ששכן מחנה של מחתרת האצ"ל. בשנת 1946 הועתק המושב שוב, לאזור הסמוך לבנימינה, והפך, מוניציפלית, לחלק מהמושבה. אז גם הוסב שמו ל"נחלת ז'בוטינסקי", על-שם זאב ז'בוטינסקי, מנהיג תנועת בית"ר, אשר נפטר בשנת 1940. בשנת 2011 ניתלו שלטים במסגרת פרויקט שימור מורשת, בחזית בתים ברחוב נחלת ז'בוטינסקי המספרים את סיפור תושבי הבית בעת הקמת השכונה. דמויות מוכרות ובולטות נולדו וגדלו במושב, ביניהן חברה הכנסת מרדכי אולמרט, שם גידל את 4 בניו בהם ראש הממשלה לשעבר אהוד אולמרט, ירמי אולמרט ויוסף אולמרט, השר לשעבר זאב בוים, יו"ר קק"ל לשעבר שלמה גרבץ ומנהל מרכז מורשת בגין הרצל מקוב. קטגוריה:נחלת ז'בוטינסקי: אישים ישעיהו מחנאי, נחלת ז'בוטינסקי – תולדותיה של התיישבות בית"רית, הוצאת המרכז להתיישבות של תנועת החרות-בית"ר, תל אביב, 1952 / תשי"ב. מדיה וקבצים בנושא נחלת ז'בוטינסקי בוויקישיתוף מידע על נחלת ז'בוטינסקי בקטלוג הספרייה הלאומית
אנרי השני, מלך נווארה

אנרי השני, מלך נווארה (בצרפתית: Henri II d'Albret de Navarre, ‏18 באפריל 1503 - 25 במאי 1555), היה מלך נווארה בין השנים 1517–1555. אנרי נולד ב-18 באפריל 1503 בעיר סאנגוסה שבממלכת נווארה, לז'אן השלישי, מלך נווארה ולקתרין מנווארה, בתם של גאסטון, נסיך ויאנה ומדלן מוולואה. בשנת 1512 נכבשה רוב ממלכת נווארה, ובשנת 1516 מת אביו ז'אן השלישי, מלך נווארה. בשנת 1517 מתה אמו קתרין מנווארה, ואנרי עלה לשלטון במקומה, תוך שהוא שולט על נווארה שמצפון לפירנאים. שני ניסיונות להשתחרר מהשלטון הספרדי נעשו בשנים 1516 ו-1521, והניסיון בשנת 1521 היה הקרוב ביותר להשגת העצמאות. כשהתקרב לפמפלונה צבא השחרור, תחת פיקודו של גנרל אספארוס, התמרדו האזרחים בעיר, וצרו על מבצרו החדש של המושל הצבאי איגנסיו דה לויולה. טודלה וערים אחרות הצהירו אף הן על נאמנותן לבית אלברה. הצבא הנווארי-בֶּאַרְנֶזִי (מבארן שמצפון לפירנאים) אכן הצליח לשחרר את כל הממלכה, וקסטיליה הייתה עסוקה בלפתור את הבעיה שנוצרה כתוצאה ממרד הקומונרוס. אך המרד הקסטיליאני הובס באותו הזמן שהחלה הפלישה של הצבא שבא מצפון לפירנאים. כתוצאה מכך, גנרל אספארוס עמד מול צבא קסטיליאני ענק ומאוחד אשר הביס את המרד הנווארי בקרב נואיין ב-30 ביוני 1521. בשנת 1525 נפל אנרי בשבי בקרב פאביה, אך הוא הצליח להימלט במסווה ובשנת 1526 התחתן עם מרגריט מאנגולם, אחותו של פרנסואה הראשון, מלך צרפת ואלמנתו של שארל הרביעי, דוכס אלנסון. בשנת 1530, לאחר הסכם קמברה בין קסטיליה לצרפת, פינה קרלוס הראשון, מלך ספרד את נווארה תחתית בצפון נווארה, ואנרי חזר והשתלט עליה. אנרי אהד את ההוגנוטים, ודבר באופן רהוט ספרדית וצרפתית. ב-25 במאי 1555 מת אנרי באגטמו, ובתו ז'אן השלישית, מלכת נווארה עלתה לשלטון במקומו. נכדו היה אנרי הרביעי, מלך צרפת, שעלה לשלטון בצרפת בשנת 1610, והיה המלך הראשון מבית בורבון. בשנת 1526 התחתן אנרי עם מרגריט מנווארה, ממנה נולדו לו שני ילדים: ז'אן השלישית, מלכת נווארה (1528–1572), התחתנה עם אנטואן דה בורבון, דוכס ונדום ז'אן, נסיכת נווארה (1530) מדיה וקבצים בנושא אנרי השני, מלך נווארה בוויקישיתוף אנרי השני, מלך נווארה, באתר אנציקלופדיה בריטניקה (באנגלית) אנרי השני, מלך נווארה, באתר "Find a Grave" (באנגלית)
מקסי גומס

מקסי גומס (בספרדית: Maxi Gómez; נולד ב-14 באוגוסט 1996) הוא כדורגלן אורוגוואי המשחק בקדיס ובנבחרת אורוגוואי בעמדת החלוץ. גומס התחיל את הקריירה שלו בקבוצת הנערים "ליטוראל" ובגיל 17 הצטרף לדפנסור ספורטינג. ב-15 בספטמבר 2015 גומס ערך את הופעת הבכורה שלו בקבוצה הבוגרת בניצחון 0–1 נגד אוניברסיטריו מליגת העל הפרואנית במסגרת גביע סודאמריקנה. ב-4 באוקטובר 2015 גומס ערך את הופעת הבכורה שלו בליגת העל האורוגוואית בהפסד 0–4 לנסיונל. כעבור 12 ימים הבקיע את שער הבכורה שלו בהפסד 2–3 למונטווידאו וונדררס. ב-22 במאי 2016 הבקיע רביעייה בניצחון 5–6 נגד אל טאנקה סיסלי. גומס סיים את העונה הראשונה שלו בקבוצה עם 14 שערים ב-21 משחקים בלבד. ב-22 במאי 2017 חתם לחמש שנים בסלטה ויגו מליגת העל הספרדית. ב-19 באוגוסט ערך את הופעת הבכורה שלו בקבוצה בהפסד 2–3 נגד ריאל סוסיאדד, בו גם הבקיע את שער הבכורה שלו בקבוצה. ב-14 ביולי 2019 חתם לחמש שנים בולנסיה. ערך את הופעת הבכורה שלו בנבחרת ב-10 בנובמבר 2017 בתיקו 0-0 נגד פולין. נכלל בסגל נבחרת אורוגוואי בטורניר מונדיאל 2022. מדיה וקבצים בנושא מקסי גומס בוויקישיתוף מקסי גומס, ברשת החברתית פייסבוק מקסי גומס, ברשת החברתית אקס (טוויטר) מקסי גומס, ברשת החברתית אינסטגרם מקסי גומס, באתר Transfermarkt מקסי גומס, באתר Soccerway מקסי גומס, באתר BDFutbol מקסי גומס, באתר WorldFootball.net מקסי גומס, באתר National Football Teams מקסי גומס, באתר FootballDatabase.eu מקסי גומס, באתר ESPN Se confirmó la lista de convocados para la Copa Mundial de Catar 2022 באתר הרשמי של התאחדות הכדורגל האורוגוואית, 10 בנובמבר 2022 (בספרדית)
מזראטי מיסטרל

מזראטי מיסטרל (באיטלקית: Maserati Mistral) היא מכונית ספורט, 2 מושבים, בתצורות קופה וספיידר מתוצרת יצרנית הרכב האיטלקית מזראטי אשר יוצרה בין השנים 1963–1970. 2 דלתות קופה (יוצרו 825 יחידות) 2 דלתות ספיידר (יוצרו 125 יחידות) 3.5 ליטר 3.7 ליטר 4.0 ליטר 2 דלתות 2 מושבים הנעה אחורית תאוצה 0–100 קמ"ש היא 7.2 שניות (מנוע 4014 סמ"ק) מחיר היחידה (דגם קופה) בשנת 1963 עמד על 6,000,000 לירה איטלקית "מזראטי מיסטרל" ספיידר "מזראטי מיסטרל" ספיידר שנת 1965 – מבט לתא הנהג "מזראטי מיסטרל" – מבט לתא הנהג "מזראטי מיסטרל" "מזראטי מיסטרל" ספיידר "מזראטי מיסטרל" ספיידר שנת 1969 "מזראטי מיסטרל" "מזראטי מיסטרל", שנת 1965 "מזראטי מיסטרל" "מזראטי מיסטרל" "מזראטי מיסטרל" מזראטי 3200GT מזראטי 3500GT מזראטי אינדי מזראטי מקסיקו מזראטי קריף מדיה וקבצים בנושא מזראטי מיסטרל בוויקישיתוף MASERATI MISTRAL 4000 | SOUND - MASERATI100 2014 HQ, סרטון בערוץ "effeNovanta", באתר יוטיוב (אורך: 03:23) 1966 Maserati Mistral - engine running. CarshowClassic.com, סרטון בערוץ "carshowclassic", באתר יוטיוב (אורך: 01:28) Maserati Mistral 4900, סרטון בערוץ "OldCars Cuneo", באתר יוטיוב (אורך: 01:36) Maserati Mistral 4000, סרטון בערוץ "oldtimergalerie", באתר יוטיוב (אורך: 01:03) "מזראטי מיסטרל" "מזראטי מיסטרל" קופה "מזראטי מיסטרל" ספיידר "מזראטי מיסטרל"
ליאן בסט

ליאן בסט (באנגלית: Leanne Best; נולדה ב-15 ביוני 1980) היא שחקנית אנגלייה. בסט נולדה בליברפול ולמדה משחק במכון לאומניות הבמה של ליברפול. היא גרה בדרום מערב לונדון. בסט ידועה מתפקידיה בדמות ג'יין קובדן בסדרה "רחובות המרטש" של ה-BBC, סיליה דונלי בסדרה "רצח בדם קר", ובתפקיד "האישה בשחור" בסרט משנת 2014 "האישה בשחור: מלאך המוות". בין השנים 2004 ל-2014 שיחקה בסט בתפקידים רבים בסדרות טלוויזיה בריטיות כגון "חדר מיון", "רופאים", "שטלנד", "תחבולות חדשות", "שחיתות" ובתפקיד טרזה פנצ'רץ' בסדרה "Home Fires". ב-2015 הופיעה בסט בדמות מין סאקול בסיקוול "מלחמת הכוכבים - פרק 7: הכוח מתעורר". ב-2016 שיחקה בסט בסדרה הקומית של ITV "רגליים קרות" בתפקיד טינה ריינולדס. היא המשיכה לגלם את הדמות של טינה גם בעונה השביעית של הסדרה. ב-2017 החלה לצלם סרט קצר בשם "Cotton Wool" שיוצג בפסטיבלים ב-2018. ליאן בסט, ברשת החברתית אקס (טוויטר) ליאן בסט, במסד הנתונים הקולנועיים IMDb (באנגלית) ליאן בסט, במסד הנתונים הקולנועיים KinoPoisk (ברוסית) Collinson, Dawn (5 בינואר 2015). "Liverpool actress Leanne Best talks about her starring role in Woman in Black II: Angel of Death". Liverpool Echo. נבדק ב-30 באוגוסט 2015. {{cite web}}: (עזרה) "Star Wars 7 News: Woman In Black 2's Leanne Best Outed As Castmember". Yahoo!. 20 בינואר 2015. נבדק ב-30 באוגוסט 2015. {{cite web}}: (עזרה) COTTON WOOL (2017)